19-jarige sterf in motorfietsongelukDie motorfiets se wrak. Foto: ER24 ŉ 19-jarige man is Maandagoggend in ŉ motorfietsongeluk in Benoni aan die Oos-Rand dood. Russel Meiring, woordvoerder van ER24, het gesê die botsing tussen ŉ bakkie en die motorfiets het op Ou Pretoriaweg in Petit plaasgevind. “Met paramedici se aankoms op die toneel is die motorfietswrak aan die kant van die pad aangetref, met die jong man se liggaam enkele treë van die wrak af,” het Meiring gesê. “Daar kon ongelukkig niks vir die man gedoen word nie en hy is op die toneel dood verklaar.” Die insittendes van die bakkie is ondersoek, maar hulle het geen beserings opgedoen nie. Die presiese oorsaak van die ongeluk word ondersoek. Lees ook: Jong renjaer sterf, Lewe só gevier